0150.xml
امریکہ: ایبولا کے پہلے مریض کی حالت نازک ہو گئی
واشنگٹن۔ 05اکتوبر (اے پی پی) امریکہ کے ایبولا کے پہلے مریض کی حالت نازک ہو گئی۔ ریاست ٹیکساس میں سامنے آنے والے ایبولا وائرس کے پہلے متاثرہ شخص کی حالت نازک ہوگئی ہے جب کہ ڈاکٹر اس کی جان بچانے کی کوشش کر رہے ہیں۔امریکی حکام نے کہا ہے کہ متاثرہ شخص تھامس ایرک ڈنکن ٹیکساس کے شہر ڈیلس کے 'ٹیکساس ہیلتھ پریسبیٹیرین اسپتال' میں داخل ہے۔اسپتال کی جانب سے گذشتہ روز جاری ہونے والے بیان میں کہا گیا ہے کہ مریض کی حالت بگڑ گئی ہے اور اس کی جان بچانے کی کوششیں کی جارہی ہیں۔قبل ازیں اسپتال ذرائع نے مریض کی حالت بگڑنے کی اطلاع دی تھی جسے مرض کی علامات ظاہر ہونے کے بعد منگل کو اسپتال میں داخل کرایا گیا تھا۔
APP
05.10.14
0150p.xml
امریکہ میں زیر علاج ایبولا کے مریض کی حالت تشویش ناک
واشنگٹن (مانیٹرنگ ڈیسک)امریکی ریاست ٹیکساس میں زیر علاج ایبولا کے مریض کی حالت ابتر ہوتی جا رہی ہے ۔یہ بات گزشتہ روز ہسپتال کے انتظامیہ نے بتائیتھامس ڈنکن نامی اس شخص کو اس موزی مرض نے افریقی ملک لائبیریا میں نشانہ بنایا تھا ۔دوسری جانب مغربی افریقی ممالک سے ایبولا کے جن دو مریضوں کا علاج جرمنی اورفرانس میں کیا جا رہا ہے وہ صحت یاب ہو گئے ہیں۔خیال رہے کہاایبولا وائرس اب تک 3 ہزار سے زائد افراد کو موت کے گھاٹ اتار چکا ہے جن میں زیادہ تر کا تعلق افریقی ممالک سے ہے ۔
daily_islam
06.10.14